Forholdsvis små, rødbrune og svarte trebukker. Artene minner overflatisk om maur. Antennene er tynne og mindre enn halvparten så lange som kroppen. Hodet er forholdsvis stort og bredt. Pronotum har rundede sider og er nærmest kuleformet sett ovenfra, innsnevret ved roten slik at det blir en "stilk" mellom pronotum og dekkvingene. Dekkvingene er jevnbrede, med et gult tverrbånd noe bak midten. Beina er middels lange.